KOMENTE TË PËRGJITHSHME

Mbi raportin e monitorimit të 
MINISTRISË PËR EVROPËN DHE PUNËT E JASHTME 
Për 8 mujorin e parë të vitit 2019

1. Karakteristikat kryesore të shpenzimeve.
Ministra për Evropën dhe Punët e Jashtme, për vitin 2019, administron dhe menaxhon fondet publike sipas katër programeve, konkretisht:

1. Programi “Planifikim, menaxhim dhe administrim”
2. Programi “Mbështetje diplomatike jashtë vendit”  
3. Programi “Aktiviteti diplomatik dhe konsullor i MEPJ”
4. Programi “Mbështetje institucionale për procesin e integrimit” 

Në fund të 8 mujorit të parë të vitit 2019 në lidhje me realizimin e shpenzimeve të buxhetit, krahasuar me planin me ndryshime, paraqitet si më poshtë:

	Kod. Prog
	Programi
	% e Realizimit/Buxh. Rishikuar

	01110
	Planifikimi, menaxhimi dhe administrimi
	36.4

	01120
	Mbështetje diplomatike jashtë shtetit
	53.6

	01130
	Aktiviteti diplomatik dhe konsullor i MEPJ
	62.4

	01150
	Mbështetje institucionale për procesin e integrimit
	48.5

	 
	TOTALI
	52.4



Përgjithsisht MEPJ në të gjitha programet ka një ka një realizimi më të ulët se mesataria e perjudhës raportuese. Programi “Planifikim, menaxhim dhe administrim”, ka një realizimi në masën 36.4%; Programi “Mbështetje diplomatike jashtë vendit” 53.6%; programi “Aktiviteti diplomatik dhe konsullor i MEPJ” kanë një përqindje realizimi 62.4 Ndërsa në programin “Mbështetje institucionale për procesin e integrimit” ka realizimi më 48.5%.

Sipas zërave përbërës të shpenzimeve, situata në fund të 8 mujorit të parë 2019 paraqitet e tillë:
	Kod. Prog
	Programi
	Shpenzime Korente (në %)
	Shpenzime Kapitale (në %)

	01110
	Planifikimi, menaxhimi dhe administrimi
	52.6
	10.3

	01120
	Mbështetje diplomatike jashtë shtetit
	54.0
	40.6

	01130
	Aktiviteti diplomatik dhe konsullor i MEPJ
	62.4
	-

	01150
	Mbështetje institucionale për procesin e integrimit
	63.6
	43.1

	
	TOTALI
	54.9
	35.8



Siç evidentohet nga më sipër, përqindja e realizimit për shpenzimet korente është e mirë, në total ka masën 54.9%. Kurse përsa i përket shpenzimeve kapitale, masa e realizimit nuk është shumë e mirë, kjo pasi përqindja e realizimit është 35.8% nga rreth 60% që duhet të ishte mesataria e realizimit për periudhën. 

Struktura e shpenzimeve për çdo program, sipas buxhetit fillestar 2019, buxhetit me ndryshime dhe realizimit për 8 mujorin e parë 2019, paraqitet si më poshtë:

	
	 Struktura për programet
	Buxheti Fillestar
	Buxheti me ndryshime
	Fakti 4M 2019

	Kod. Prog
	Programi
	
	
	

	01110
	Planifikimi, menaxhimi dhe administrimi
	6.8
	6.9
	4.8

	01120
	Mbështetje diplomatike jashtë shtetit
	76.0
	76.3
	78.0

	01130
	Aktiviteti diplomatik dhe konsullor i MEPJ
	6.5
	6.3
	7.5

	01150
	Mbështetje institucionale për procesin e integrimit
	10.8
	10.4
	9.7

	
	TOTALI
	100.0
	100.0
	100.0



Nga sa më sipër rezulton se më shumë se 87.7% e totalit të shpenzimeve faktike të 8 mujorit të parë 2019, janë përdorur në programin “Mbështetje diplomatike jashtë shtetit” dhe “Mbështetje institucionale për procesin e integrimit”.

2. Performanca dhe statusi i produkteve kryesore 

Programi planifikim, administrim dhe menaxhim, synon mbështetjen financiare dhe njerëzore në realizimin e politikave në tërësi të drejtorive të MEPJ duke siguruar një lidhje efikase ekonomike dhe financiare midis aparatit qëndror dhe përfaqësive diplomatike. Tërësia e aktiviteteve të këtij programi buxhetor ka për qëllim mbështetjen e strukturave të shërbimit të jashtëm të RSH-së në funksion të realizimit të misionit të MEPJ-së. 
Në këtë program janë parashikuar 8 produkte, shtatë nga të cilat rezultojnë në proces ndërsa një produkt nuk është realizuar aspak, konkretisht “Rikonstruksioni i brendshëm i gadinës së MEPJ” është akoma në fazën e prokurimit.

Programi Mbështetje diplomatike jashtë shtetit, synon nxitjen dhe zhvillimin e marrëdhënieve të bashkëpunimit të gjithanshëm, mbrojtjen dhe avancimin e interesave kombëtare e shtetërore dhe përkujdesin për interesat e qytetarëve shqiptarë në shtetet dhe organizatat ndërkombëtare ku ato janë akredituar. Në këtë program janë parashikuar 10 produkte, nga të cilat 5 rezultojnë me statusin në proces, ndërsa 3 rezultojnë të jenë përmbushur plotësisht, të cilat janë: “Automjete të blera për misionet diplomatike”, “Pajisje zyre për misionet diplomatike dhe postet konsullore” si dhe “Pajisje kompjuterike për misionet diplomatike dhe postet konsullore”. Ndërsa 2 produktet të cilat nuk janë realizuar për 8 mujorin janë “Studim në marrëveshje me qeverinë e Kosovës” për të cilën MEPJ shprehet se projekti nuk është kërkuar nga MEPJ  dhe “Shtetas shqiptar që jetojnë jashtë teritorit të RSH të rregjistruar” për të cilën nuk është dhënë arsye për mos vijimin e projektit.

Programi Aktiviteti diplomatik dhe konsullor i MEPJ, ka për qëllim zgjerimin, intensifikimin, diversifikimin, thellimin dhe pasurimin e marrëdhënieve dypalëshe me vendet fqinje, partnerët strategjikë, në rajon, Europë, dhe vende të tjera të botës. Në këtë program janë parashikuar 5 produkte, të cilat të gjitha rezultojnë me statusin në proces. 
Programi Mbështetje institucionale për procesin e integrimit, fokusohet kryesisht në zbatimin e Marrëveshjes së Stabilizim- Asociimit me BE-në, hapjen e negociatave për anëtarësim dhe përmirësimin e menaxhimit të fondeve të BE-së nëpërmjet rritjes së kapacitete absorbuese të përfituesve nga programet IPA në Shqipëri. Në këtë program janë parashikuar 13 produkte, pjesa me e madhe e të cilave kanë realizim më të ulët sesa mesataria për 8 mujorin ose nuk janë realizuar fare.

Gjatë 8 mujorit 2019, nuk janë realizura të ardhura nga veprimtaria konsullore si leje kalimi, lidhje martese, prokura, noterizime, certifikata të ndryshme, vërtetime konsullore, përkthim dokumenti, aplikim për viza etj. 


Krahasimi i të dhënave faktike, të raportit të Ministrisë për Evropën dhe Punët e Jashtme me të dhënat e nxjerra nga sistemi i thesarit, për të njëjtën periudhë raportuese.
Në mijë lekë
[image: ]
Siç vihet re edhe nga tabela e mësipërme, të dhënat e paraqitura nga MEPJ, për shpenzimet korente krahasuar me të dhënat e nxjerra nga Sistemi Informatik Financiar i Qeverisë nuk përputhen plotësisht, konkretisht për programin “Mbështetje institucionale për procesin e integrimit” nuk korespondon për një vlerë prej 105 mijë lekësh. Ndërsa për shpenzimet kapitale verehen mospërputhje në vlerat për programin “Planifikim, menaxhim dhe administrim” dhe “Mbështetje institucionale për procesin e integrimit”, përkatësisht 7 576 mijë lekë dhe 68 064 mijë lekë. Këto mospërputhje duhet të shpjegohen nga MEPJ.


3. Informacion mbi volumin dhe madhësinë e ndryshimit të buxhetit

Në mijë lekë
	Programi
	Buxheti Fillestar
	Buxheti i Rishikuar
	Diferenat

	Planifikimi, menaxhimi dhe administrimi
	215,000
	227,500
	12,500

	Mbështetje diplomatike jashtë shtetit
	2,416,000
	2,500,750
	84,750

	Aktiviteti diplomatik dhe konsullor i MEPJ
	207,500
	207,500
	0

	Mbështetje institucionale për procesin e integrimit
	342,000
	342,000
	0

	TOTALI
	3,180,500
	3,277,750
	97,250



Sic vihet re edhe nga tabela më sipër, në programet “Planifikim, menaxhim dhe administrim” dhe “Mbështetje diplomatike jashtë shtetit” ka patur ndryshime në vlerat e buxhetuara fillestare dhe ato aktuale. Këto ndryshime lidhen me zbatimin e Vendimit të Këshillit të Ministrave nr. 225, datë 17.4.2019 “Për dhënie ndihme financiare nga Këshilli i Ministrave i Republikës së Shqipërisë për qeverinë e Republikës së Francës, për rindërtimin e Katedrales “Notre Dame” në Paris” efekti financiar ishte 12 500 mijë lekë; VKM-së nr. 190, datë 5.4.2019 “Për disa ndryshime në vendimin nr. 546, datë 11.8.2011, të Këshillit të Ministrave “Për përcaktimin e pagave dhe të shtesave mbi pagë të punonjësve të përfaqësive diplomatike të RSH në shtetet e huaja, të atasheve ushtarakë të forcave të armatosura të RSH dhe personelit civil të MM që shërbejnë në përfaqësitë ushtarake të RSH pranë NATO-s, në organizatat ndërkombëtare dhe në shtabet ushtarake ndërkombëtare, për punonjësit shqiptar gjatë kohës që shërbejnë si ndërlidhës pranë qëndrës SECI, të punonjësve shqiptar që shërbejnë si oficer kontakti pranë ministrave të brendshëm homologë të shteteve të ndryshëm të atashuar si në perfaqësitë diplomatike të RSH dhe të punonjësve të sekretariatit të ministrisë përgjegjëse për bujqësinë dhe zhvillimin rural për kohën që shërbejnë si përfaqësues të kësaj ministrie pranë Misionit të RSH në Bruksel” me efekt financiar 81 000 mijë lekë; si dhe Vendimit të Këshillit të Ministrave nr. 358, datë 29.5.2019 “Për dhënie ndihme financiare nga Këshilli i Ministrave i Republikës së Shqipërisë për Këshillin Kombëtar Shqiptar në Serbi, për mbështetjen e funksionimit të këtij këshilli si dhe të zyrave të tij në Preshevë dhe Medvegjë” efekti financiar i së cilës ishte 3 750 mijë lekë.  

4. Komente të tjera

· Raporti i monitorimit të Ministrisë së Evropës dhe Punëve të Jashtme është paraqitur në kohë në përputhje me afatet e përcaktuara në udhëzimin nr. 22, datë 17.11.2016 “Për procedurat standarde të monitorimit të buxhetit, për njësitë e qeverisjes qendrore”. Ky raport, në përgjithësi paraqitet i plotë dhe me analizë të shkaqeve që kanë sjellë mosrealizim të fondeve apo të produkteve.

· Raporti i monitorimit të MEPJ sikurse ka ndodhur edhe për 4 mujorin e parë të vitit, nuk është i shoqëruar me Aneksin nr.4 për të gjithë programet, vetëm për programin “Mbeshtetje institucionale për procesin e Integrimit” është plotësuar i gjithë seti i anekseve shoqëruese sipas udhëzimit nr. 22, datë 17.11.2016 “Për procedurat standard të monitorimit të buxhetit, për njësitë e qeverisjes qendrore”.

· Realizimi faktik për 8 mujorin e parë të raportuar nga MEPJ, me atë të nxjerrë nga sistemi i thesarit nuk përputhet plotësisht në shpenzimet korente, konkretisht në programin “Mbështetje institucionale për procesin e integrimit” për vlerën 105 mijë lekë. Ndërsa për shpenzimet kapitale ka mospërputhje për programin “Planifikim, Menaxhim dhe Administrim” dhe “Mbështetje institucionale për procesin e integrimit”, morrakordimi është përkatësisht 7 576 mijë lekë dhe  67 958 mijë lekë.

· Ministria për Evropën dhe Punët e Jashtme nuk ka publikuar në faqen e internetit raportin e monitorimit për 8 mujorin e vitit 2019.

Ministria Oracle Diferenca Ministria Oracle DiferencaMinistria Oracle Diferenca

01110 Planifikimi, Menaxhimi dhe Administrimi 73,843 73,843 0 1,392 8,968 -7,576 75,235 82,811 -7,576

01120 Mbeshtetje diplomatike jashte shtetit 1,305,457 1,305,457 0 34,495 34,495 01,339,9521,339,952 0

01130 Aktiviteti diplomatik dhe konsullor i MEPJ 129,396 129,396 0 0 0 0 129,396 129,396 0

01150 Mbështetje institucionale për procesin e Integrimit 57,764 57,869 -105 40,130 108,088 -67,958 97,894 165,958 -68,064

MEPJ 1,566,460 1,566,565 -105 76,017 151,551 -75,5341,642,4771,718,116 -75,639

Kod. 

Prog

Programet 

Shpenzime korente Shpenzime kapitale Totali i shpenzimeve


